Höfnin í Þorlákshöfn hefur verið í mikilli uppbyggingu síðustu ár og stefnan er á enn frekari uppbygginu sem þjónustað getur stærri skip . Höfnin byggðist upphaflega sem fiskiskipahöfn en vöruflutningar um hana hafa aukist mikið . Vegna landfræðilegrar legu og bættrar hafnaraðstöðu má búast við miklum vexti vöruflutninga um höfnina . Hægt að stytta siglingatímann til Íslands töluvert með því að sigla til Þorlákshafnar frá Evrópu í stað Reykjavíkur . Á siglingaleiðinni munar allt að 10 klukkustundum aðra leiðina á meðan ferð frá Þorlákshöfn , landleiðina , til Reykjavíkur tekur einungis rúmlega hálfa klukkustund . Nú þegar hefur Smyril Line Cargo , með flutningaferjunni Mykines , nýtt sér þetta og hafið vikulegar siglingar á milli Þorlákshafnar og Rotterdam . Í Þorlákshöfn eru ekki síður stór tækifæri til farþegaflutninga um höfnina en í því sambandi má nefna skemmtiferðaskip og farþegaferjur sb . Norrænu . Höfnin er þegar í dag í stakk búin til að taka á móti skemmtiferðaskipum , öll þjónusta er til staðar og aðstæður eiga eftir að eflast . Helsti kostur þess að hafa viðkomu með farþega af skemmtiferðaskipum í Þorlákshöfn er nálægðin við mest sóttu ferðamannastaði á Íslandi . Þorlákshöfn er eina höfnin á vestan verðu Suðurlandi sem getur tekið á móti slíkum skipum . Með viðkomu í Þorlákshöfn opnast nýir möguleikar - t.d. ferð að Seljalands - og Skógafossi eða dagsferð austur í Jökulsárlón með viðkomu á Þorvaldseyri , þar sem sögusýning um Eyjafjallajökulsgosið fer fram , Reynisfjöru og Skaftafelli . Á teikningunum má sjá hvernig stækkun hafnarinnar veitir stórum skipum gott aðgengi inn í höfnina og athafnapláss inni á höfninni og við viðlegukanta .